คือหนูฝังเข็มคุมกำเนิดได้1ปีเเล้วไม่เคยเป็นประจำเดือนเลย แต่วันนี้กับเป็น เยอะมาก มันจะเป็นอะำรไหมคะ
สวัสดีค่ะ ผลข้างเคียงของยาฝังคุมกำเนิดนั้น ประมาณ 1 ใน 5 ราย จะไม่มีประจำเดือนมา อีกประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วและที่พบบ่อย คือประมาณ 3 ใน 5 ราย จะมีประจำเดือนมาแบบกะปริดกะปรอย โดยจะมีปริมาณน้อยๆดังนั้นการที่ประจำเดือนขาดหายไป แล้วต่อมามีเลือดออก ถือเป็นผลข้างเคียงของยาฝังคุมกำเนิดที่สามารถพบได้เช่นกัน หากเลือดที่ออกมีปริมาณไม่มากจนเกินไป (เช่น ต้องเปลี่ยนผ้าอนามัยทุก 2 ชั่วโมง) และไม่ได้ออกติดต่อกันนานหลายวันหลายสัปดาห์ ไม่มีปวดท้องน้อยรุนแรง ไม่มีตกขาวที่ผิดปกติ ก็ไม่จำเป็นต้องทำอะไรค่ะ แต่หากเลือดที่ออกมีปริมาณมาก และออกทุกวัน ไม่มีแนวโน้มที่จะลดลง หรือมีปวดท้องน้อย มีตกขาวที่ปิดปกติ ก็ควรไปพบสูติ-นรีแพทย์เพื่อตรวจค่ะ